
Jahimeeste mitmevõistluse juhend 2026
1. Võistlus toimub 2- liikmeliste võistkondadena või individuaalselt. Osalejate arvu ei piirata.

2. Võistlus toimub kahes osas:
I osa: teoreetiliste teadmiste test
Koosneb kümnest jahinduse ja/või metsandusega seotud küsimusest. Küsimused on valikvastustega, millest on igal küsimusel õige ainult üks vastus. Olenevalt küsimuse keerukusest võib punktidel olla erinev osakaal, maksimaalne punktisumma on kokku 50 punkti. Aega küsimuste lahendamiseks on 10 minutit.

II osa: praktilised jahinduslikud ülesanded metsas
Ülesanded on ettevalmistatud ettemärgitud võistlusalale. Praktiliste ülesannete lahendamine käib aja peale. Enim punkte saab parima aja saanud võistkond, iga järgmine võistkond 1 punkti vähem. Lisaks on ülesannete õige lahendamise eest võimalik teenida veel 30 punkti.

3. Maksimaalne võimalik punktisumma sõltub osalevate võistkondade arvust.

4. Võistlejate omavaheline suhtlemine ja muude abivahendite kasutamine ülesannete lahendamisel ei ole lubatud. Kohtunikel on õigus igakordse reeglite rikkumise eest anda võistlejale 5 trahvipunkti. Trahvipunktid lahutatakse võistleja poolt saadud punktide kogusummast.

5. Paremusjärjestus selgitatakse välja maksimaalse punktisumma alusel. Võrdsete punktide korral saab kõrgema koha proovialal rohkem punkte saanud võistleja. Kui ka prooviala punktisumma osutub võrdseks, saab kõrgema koha prooviala kiiremini lõpetanud võistleja.

Võistlusraja koostab Tartu Jahindusklubi ja Järvselja Jahiselts

